title: Vykonávacie nariadenie Komisie (EÚ) č. 730/2013 z  29. júla 2013 o určitých vykonávacích pravidlách týkajúcich sa vedenia účtovníctva s cieľom stanovenia príjmov poľnohospodárskych podnikov

text:
               30.7.2013

               SK

               Úradný vestník Európskej únie

               L 203/6

         VYKONÁVACIE NARIADENIE KOMISIE (EÚ) č. 730/2013
   z 29. júla 2013
   o určitých vykonávacích pravidlách týkajúcich sa vedenia účtovníctva s cieľom stanovenia príjmov poľnohospodárskych podnikov
   (kodifikované znenie)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1217/2009 z 30. novembra 2009 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskom spoločenstve (1), a najmä na jeho článok 7 ods. 2 a článok 10 ods. 2,
   keďže:

               (1)

               Nariadenie Komisie (EHS) č. 1915/83 z 13. júla 1983 o určitých vykonávacích pravidlách týkajúcich sa vedenia účtovníctva s cieľom stanovenia príjmov poľnohospodárskych podnikov (2) bolo opakovane podstatným spôsobom zmenené a doplnené (3). V záujme jasnosti a prehľadnosti by sa malo toto nariadenie kodifikovať.

               (2)

               Každoročne sa má uzavrieť zmluva medzi príslušnými orgánmi určenými jednotlivými členskými štátmi a účtovnými úradmi, ktoré nepatria k žiadnemu správnemu orgánu, v ktorej sa účtovný úrad zaväzuje plniť záväzky v súlade s pravidlami Únie. Táto zmluva by mala obsahovať ustanovenia týkajúce sa príslušných pravidiel Únie.

               (3)

               S cieľom zabezpečiť, aby sa výsledky dátovej siete predkladali každý rok v čase, ktorý sa blíži k dátumu, keď sa predkladajú Komisii prvé poľnohospodárske podnikové výkazy, by sa malo vymedziť obdobie, v rámci ktorého sa môže končiť účtovné obdobie.

               (4)

               Z rozpočtových dôvodov, ako aj v snahe uľahčiť finančné riadenie, by sa mal maximálny počet poľnohospodárskych podnikových výkazov za členský štát, za ktoré sa poskytne platba, obmedziť na počet uvedený v prílohe k nariadeniu Komisie (EÚ) č. 1291/2009 z 18. decembra 2009 týkajúcemu sa výberu vykazujúcich podnikov na účely určenia príjmov poľnohospodárskych podnikov (4). V prípade, ak má členský štát viac ako jednu oblasť, mala by byť povolená určitá flexibilita počtu poľnohospodárskych podnikových výkazov za oblasť, ktoré sú spôsobilé na platbu v rámci maximálneho počtu vykazujúcich podnikov za členský štát stanoveného v uvedenej prílohe.

               (5)

               Ak je počet riadne vyplnených poľnohospodárskych podnikových výkazov, ktoré boli v stanovenej lehote zaslané za oblasť alebo členský štát, nižší ako 80 % počtu stanoveného za príslušnú oblasť alebo členský štát, štandardný poplatok za poľnohospodársky podnikový výkaz z danej oblasti či členského štátu by sa mal znížiť.

               (6)

               Lehota pre zasielanie poľnohospodárskych podnikových výkazov by mala byť taká, aby umožnila účtovným úradom, styčným agentúram a Komisii plniť ich úlohy.

               (7)

               Lehota na zasielanie výkazov by sa mala počítať od konca účtovného obdobia, na ktoré sa vzťahujú.

               (8)

               Poľnohospodárske podnikové výkazy sa považujú za riadne vyplnené iba vtedy, keď obsahujú údaje, ktoré sú vecne správne a ktoré sú zaznamenané a predložené v súlade s nariadením Komisie (ES) č. 868/2008 z 3. septembra 2008 o výkaze poľnohospodárskeho podniku, ktorý sa má použiť na účely zisťovania príjmov poľnohospodárskych podnikov a rozboru ich hospodárskej činnosti (5).

               (9)

               Za riadne vyplnené a v predpísanej lehote zaslané poľnohospodárske podnikové výkazy by sa mal zaplatiť štandardný poplatok vyplácaný Komisiou.

               (10)

               V dôsledku všeobecného rastu nákladov ovplyvňujúcich náklady na vyhotovenie poľnohospodárskeho podnikového výkazu by sa mal štandardný poplatok v pravidelných intervaloch revidovať.

               (11)

               Na zlepšenie vykonávania finančných operácií spojených s platbami štandardných poplatkov by sa malo prijať ustanovenie týkajúce sa zálohy.

               (12)

               Opatrenia stanovené v tomto nariadení sú v súlade so stanoviskom Výboru Spoločenstva pre informačnú sieť poľnohospodárskeho účtovníctva,

         PRIJALA TOTO NARIADENIE:
   Článok 1
   Zmluva uvedená v článku 10 ods. 1 nariadenia (ES) č. 1217/2009 obsahuje aspoň podmienky uvedené v prílohe I k tomuto nariadeniu.
   Článok 2
   Účtovné obdobie trvajúce 12 po sebe nasledujúcich mesiacov podľa bodu I a) prílohy II k nariadeniu (ES) č. 868/2008 končí v dobe od 31. decembra do 30. júna vrátane.
   Článok 3
   Styčná agentúra zašle Komisii všetky poľnohospodárske podnikové výkazy predložené vo forme stanovenej v nariadení (ES) č. 868/2008.
   Poľnohospodárske podnikové výkazy sa zašlú najneskôr do dvanástich mesiacov po skončení príslušného účtovného obdobia.
   Poľnohospodárske podnikové výkazy sa považujú za zaslané Komisii vtedy, keď styčná agentúra po zavedení údajov do systému Komisie na doručovanie a kontrolu údajov a po vykonaní následných počítačových kontrol potvrdí, že údaje sú pripravené na načítanie do databázy Komisie.
   Článok 4
   Poľnohospodársky podnikový výkaz sa považuje za riadne vyplnený, keď je jeho obsah vecne správny a účtovné údaje, ktoré obsahuje, boli zaznamenané a spracované v súlade s nariadením (ES) č. 868/2008.
   Článok 5
   1.   Za každý riadne vyplnený poľnohospodársky podnikový výkaz, ktorý bol Komisii zaslaný v lehote stanovenej v článku 3, zaplatí Komisia členskému štátu štandardný poplatok.
   2.   Celkový počet riadne vyplnených a zaslaných poľnohospodárskych podnikových výkazov za členský štát, ktoré sú spôsobilé na štandardný poplatok, nesmie byť vyšší ako celkový počet vykazujúcich podnikov stanovený pre tento členský štát v prílohe k nariadeniu (EÚ) č. 1291/2009.
   V prípade členských štátov, ktoré majú viac ako jednu oblasť, sa počet riadne vyplnených a zaslaných poľnohospodárskych podnikových výkazov za oblasť, ktoré sú spôsobilé na štandardný poplatok, môže pohybovať v rozmedzí maximálne 20 % nad počtom stanoveným pre príslušnú oblasť, za predpokladu, že celkový počet riadne vyplnených a zaslaných poľnohospodárskych podnikových výkazov príslušného členského štátu nie je vyšší ako celkový počet stanovený pre daný členský štát v prílohe k nariadeniu (EÚ) č. 1291/2009.
   Ak je počet riadne vyplnených a zaslaných poľnohospodárskych podnikových výkazov za oblasť alebo členský štát nižší ako 80 % počtu vykazujúcich podnikov stanovených za túto oblasť alebo daný členský štát, štandardný poplatok za poľnohospodárske podnikové výkazy za príslušnú oblasť alebo členský štát sa zníži o 20 %.
   V prípade, ak je počet za oblasť alebo príslušný členský štát nedostatočný, zníženie sa uplatňuje len na vnútroštátnej úrovni.
   3.   Štandardný poplatok sa vyplatí v dvoch splátkach:

               a)

               záloha zodpovedajúca 50 % poplatku sa vyplatí na začiatku účtovného obdobia jednotlivých členských štátov za počet vykazujúcich podnikov stanovený v prílohe k nariadeniu (EÚ) č. 1291/2009;

               b)

               zostatok, ktorý sa vypočíta vynásobením poplatku počtom riadne spracovaných poľnohospodárskych podnikových výkazov zaslaných Komisii a odpočítaním zálohy uvedenej v bode a), sa vyplatí do šiestich mesiacov od doručenia poľnohospodárskych podnikových výkazov Komisii.

         4.   Výška štandardného poplatku sa stanoví postupom uvedeným v článku 18 ods. 2 nariadenia (ES) č. 1217/2009.
   Článok 6
   Nariadenie Komisie (EHS) č. 1915/83 sa zrušuje.
   Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe III.
   Článok 7
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné vo svojej celistvosti a priamo uplatniteľné vo všetkých členských štátoch.
      V Bruseli 29. júla 2013

            Za Komisiu

            predseda

         José Manuel BARROSO

      (1)  Ú. v. EÚ L 328, 15.12.2009, s. 27.

      (2)  Ú. v. ES L 190, 14.7.1983, s. 25.

      (3)  Pozri prílohu II.

      (4)  Ú. v. EÚ L 347, 24.12.2009, s. 14.

      (5)  Ú. v. EÚ L 237, 4.9.2008, s. 18.

      PRÍLOHA I

         Podmienky zmluvy uvedené v článku 10 ods. 1 nariadenia (ES) č. 1217/2009

      Zmluvy uzavreté medzi príslušným orgánom určeným členským štátom a účtovnými úradmi, ktoré nepatria k žiadnemu správnemu orgánu a ktoré boli vybrané v súlade s ustanoveniami nariadenia (ES) č. 1217/2009, obsahujú výslovne aspoň tieto podmienky:

                  —

                  záväzok účtovného úradu vyhotovovať poľnohospodárske podnikové výkazy v súlade s pravidlami Únie,

                  —

                  záväzok účtovného úradu posielať poľnohospodárske podnikové výkazy v lehote umožňujúcej dodržať pravidlá Únie,

                  —

                  záväzok účtovného úradu poskytovať styčnej agentúre všetky informácie, ktoré môže styčná agentúra vyžadovať na splnenie svojich povinností,

                  —

                  záväzok účtovného úradu nezverejňovať individuálne účtovné údaje alebo iné individuálne údaje, ktoré získa pri vykonávaní svojich povinností alebo inak v súvislosti s výkonom svojich povinností v spojení s poľnohospodárskou účtovnou dátovou sieťou, a záväzok, že všetky osoby zaoberajúce sa výkonom týchto úloh budú viazané rovnakou povinnosťou a že sa na tieto účely prijmú všetky potrebné opatrenia.

      PRÍLOHA II

         Zrušené nariadenie so zoznamom neskorších zmien a doplnení

                  Nariadenie Komisie (EHS) č. 1915/83

                  (Ú. v. ES L 190, 14.7.1983, s. 25).

                  Nariadenie Komisie (ES) č. 1388/2004

                  (Ú. v. EÚ L 255, 31.7.2004, s. 5).

                  Nariadenie Komisie (ES) č. 2204/2004

                  (Ú. v. EÚ L 374, 22.12.2004, s. 40).

                  Nariadenie Komisie (ES) č. 1192/2005

                  (Ú. v. EÚ L 194, 26.7.2005, s. 3).

      PRÍLOHA III

         Tabuľka zhody

                  nariadenie (EHS) č. 1915/83

                  toto nariadenie

                  články 1 a 2

                  články 1 a 2

                  článok 3 prvý odsek

                  článok 3 prvý odsek

                  článok 3 druhý odsek

                  —

                  článok 3 tretí odsek

                  článok 3 druhý odsek

                  článok 3 štvrtý odsek

                  článok 3 tretí odsek

                  článok 4 úvodné slová

                     Článok 4

                  článok 4 prvá zarážka

                     Článok 4

                  článok 4 druhá zarážka

                     Článok 4

                  článok 5 odsek 1

                  článok 5 odsek 1

                  článok 5 odsek 1a prvý a druhý pododsek

                  článok 5 odsek 2 prvý a druhý pododsek

                  článok 5 odsek 1a tretí pododsek, úvodné slová

                  článok 5 odsek 2 tretí pododsek

                  článok 5 odsek 1a tretí pododsek, prvá a druhá zarážka

                  —

                  článok 5 odsek 1a štvrtý pododsek

                  článok 5 ods. 2 štvrtý pododsek

                  článok 5 odsek 1a piaty pododsek

                  —

                  článok 5 odsek 2 úvodné slová

                  článok 5 odsek 3 úvodné slová

                  článok 5 odsek 2 prvá zarážka

                  článok 5 odsek 3 písmeno a)

                  článok 5 odsek 2 druhá zarážka

                  článok 5 odsek 3 písmeno b)

                  článok 5 odsek 3

                  článok 5 odsek 4

                  —

                     Článok 6

                  článok 6 prvý odsek

                     Článok 7

                  článok 6 druhý a tretí odsek

                  —

                  príloha

                  príloha I

                  —

                  príloha II

                  —

                  príloha III


title: Vykonávacie nariadenie Komisie (EÚ) č. 1166/2011 z  15. novembra 2011 , ktorým sa menia a doĺňajú reprezentatívne ceny a výška dodatočných dovozných ciel na niektoré produkty v sektore cukru stanovené vykonávacím nariadením (EÚ) č. 971/2011 na hospodársky rok 2011/2012

text:
               16.11.2011

               SK

               Úradný vestník Európskej únie

               L 297/59

         VYKONÁVACIE NARIADENIE KOMISIE (EÚ) č. 1166/2011
   z 15. novembra 2011,
   ktorým sa menia a doĺňajú reprezentatívne ceny a výška dodatočných dovozných ciel na niektoré produkty v sektore cukru stanovené vykonávacím nariadením (EÚ) č. 971/2011 na hospodársky rok 2011/2012
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (2), a najmä na jeho článok 36 ods. 2 druhý pododsek druhú vetu,
   keďže:

               (1)

               Výška reprezentatívnych cien a dodatočných ciel uplatniteľných na dovoz bieleho a surového cukru a určitých sirupov na hospodársky rok 2010/2011 sa stanovila v vykonávacím nariadením Komisie (EÚ) č. 971/2011 (3). Tieto ceny a clá sa naposledy zmenili a doplnili vykonávacím nariadením Komisie (EÚ) č. 1163/2011 (4).

               (2)

               Údaje, ktoré má Komisia v súčasnosti k dispozícii, vedú k zmene a doplneniu uvedených súm v súlade s pravidlami a podrobnými podmienkami ustanovenými v nariadení (ES) č. 951/2006,

         PRIJALA TOTO NARIADENIE:
   Článok 1
   Reprezentatívne ceny a dodatočné clá uplatniteľné na dovoz produktov uvedených v článku 36 nariadenia (ES) č. 951/2006, stanovené vykonávacím nariadením (EÚ) č. 971/2011 na hospodársky rok 2011/2012, sa menia a dopĺňajú a uvádzajú sa v prílohe k tomuto nariadeniu.
   Článok 2
   Toto nariadenie nadobúda účinnosť 16. novembra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. novembra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 178, 1.7.2006, s. 24.

      (3)  Ú. v. EÚ L 254, 30.9.2011, s. 12.

      (4)  Ú. v. EÚ L 296, 15.11.2011, s. 33.

      PRÍLOHA

         Zmenené a doplnené reprezentatívne ceny a dodatočné dovozné clá na biely cukor, surový cukor a produkty patriace pod číselný znak KN 1702 90 95, uplatniteľné od 16. novembra 2011

                  (EUR)

                  Číselný znak KN

                  Výška reprezentatívnej ceny na 100 kg netto daného produktu

                  Výška dodatočného cla na 100 kg netto daného produktu

                  1701 11 10 (1)

                  41,78

                  0,00

                  1701 11 90 (1)

                  41,78

                  2,37

                  1701 12 10 (1)

                  41,78

                  0,00

                  1701 12 90 (1)

                  41,78

                  2,07

                  1701 91 00 (2)

                  47,87

                  3,11

                  1701 99 10 (2)

                  47,87

                  0,00

                  1701 99 90 (2)

                  47,87

                  0,00

                  1702 90 95 (3)

                  0,48

                  0,23

         (1)  Stanovené pre štandardnú kvalitu definovanú v bode III prílohy IV k nariadeniu (ES) č. 1234/2007.

         (2)  Stanovené pre štandardnú kvalitu definovanú v bode II prílohy IV k nariadeniu (ES) č. 1234/2007.

         (3)  Stanovené na 1 % obsahu sacharózy.


title: Vykonávacie nariadenie Komisie (EÚ) č. 643/2013 zo 4. júla 2013 , ktorým sa povoľuje farbivo patentná modrá V ako kŕmna doplnková látka pre zvieratá neurčené na produkciu potravín a ktorým sa mení nariadenie (ES) č. 358/2005  Text s významom pre EHP

text:
               5.7.2013

               SK

               Úradný vestník Európskej únie

               L 186/7

         VYKONÁVACIE NARIADENIE KOMISIE (EÚ) č. 643/2013
   zo 4. júla 2013,
   ktorým sa povoľuje farbivo patentná modrá V ako kŕmna doplnková látka pre zvieratá neurčené na produkciu potravín a ktorým sa mení nariadenie (ES) č. 358/2005
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje opätovné preskúmanie doplnkových látok povolených podľa smernice Rady 70/524/EHS (2).

               (2)

               Farbivo patentná modrá V bolo v súlade so smernicou 70/524/EHS povolené bez časového obmedzenia ako kŕmna doplnková látka do určitých kŕmnych surovín na použitie pre všetky živočíšne druhy a v súlade so smernicou Komisie 74/181/EHS (3) v krmive určenom pre mačky a psy a v súlade s nariadením Komisie (ES) č. 358/2005 (4) v krmive určenom na použitie pre okrasné vtáky kŕmené zrnom a malé hlodavce. Uvedený výrobok bol následne zapísaný do registra kŕmnych doplnkových látok Európskej únie ako existujúci výrobok v súlade s článkom 10 ods. 1 nariadenia (ES) č. 1831/2003.

               (3)

               V súlade s článkom 10 ods. 2 nariadenia (ES) č. 1831/2003 v spojení s článkom 7 uvedeného nariadenia bola predložená žiadosť o opätovné prehodnotenie farbiva patentná modrá V ako kŕmnej doplnkovej látky pre psy, mačky a ďalšie druhy zvierat neurčených na produkciu potravín s požiadavkou o zaradenie uvedenej doplnkovej látky do kategórie doplnkových látok „senzorické doplnkové látky“. K uvedenej žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

               (4)

               Európsky úrad pre bezpečnosť potravín (ďalej len „úrad“) dospel vo svojom stanovisku z 31. januára 2013 (5) k záveru, že pri navrhovaných podmienkach použitia v krmivách nemá farbivo patentná modrá V nepriaznivé účinky na zdravie zvierat, a nepredpokladá sa ani to, že by predstavovalo dodatočné riziko pre životné prostredie. Úrad nepovažuje za potrebné zavedenie osobitných požiadaviek na monitorovanie po uvedení na trh. Úrad takisto dospel k záveru, že ak sa prijmú primerané ochranné opatrenia, pre používateľov nevzniknú žiadne bezpečnostné riziká. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Z posúdenia farbiva patentná modrá V vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.

               (6)

               V dôsledku udelenia nového povolenia v zmysle nariadenia (ES) č. 1831/2003 by sa nariadenie (ES) č. 358/2005 malo zodpovedajúcim spôsobom zmeniť.

               (7)

               Vzhľadom na to, že z dôvodov bezpečnosti sa nevyžaduje okamžité vykonanie zmien podmienok povolenia, je vhodné povoliť prechodné obdobie na spotrebovanie existujúcich zásob doplnkovej látky, premixov a kŕmnych zmesí obsahujúcich túto doplnkovú látku, ako sa povoľuje smernicou 74/181/EHS a nariadením (ES) č. 358/2005.

               (8)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Látka uvedená v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „farbivá, látky, ktoré sfarbujú krmivá alebo obnovujú ich farbu“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   V prílohe II k nariadeniu (ES) č. 358/2005 sa vypúšťa zápis v riadku E 131.
   Článok 3
   Látku uvedenú v prílohe a krmivo, ktoré ju obsahuje, vyrobené a označené pred 25. júlom 2015 v súlade s pravidlami platnými pred 25. júlom 2013 možno aj naďalej uvádzať na trh a používať až do vyčerpania existujúcich zásob.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. júla 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. ES L 270, 14.12.1970, s. 1.

      (3)  Ú. v. ES L 94, 4.4.1974, s. 16.

      (4)  Ú. v. EÚ L 57, 3.3.2005, s. 3.

      (5)  Úradný vestník EFSA (EFSA Journal) 2013; 11(3):3108.

      PRÍLOHA

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec obdobia platnosti povolenia

                  mg na kg kompletného krmiva s obsahom vlhkosti 12 %

                     Kategória senzorických doplnkových látok. Funkčná skupina: farbivá, látky, ktoré sfarbujú krmivá alebo obnovujú ich farbu

                  2a131

                  —

                  Patentová modrá V

                                 Účinná látka

                              Patentová modrá V

                                 Charakteristika účinnej látky

                              Názov: vápenatá alebo sodná zložka vnútornej soli [4-(α-(4-dietylaminofenyl)-5-hydroxy-2,4-disulfofenylmetylidén)2,5-cyklohexadién-1-ylidén]dietylamónium hydroxidu a vedľajších farbív spolu s chloridom sodným a/alebo síranom sodným a/alebo síranom vápenatým ako hlavnými bezfarebnými zložkami. Povoľuje sa aj draselná soľ.

                                 Zloženie doplnkovej látky

                              Kritériá čistoty: minimálne 90 % celkových farbív, prepočítaných na sodnú, vápenatú alebo draselnú soľ.
                              Leukobáza najviac 1,0 %.

                                 Metóda analýzy
                                  (1)

                                          —

                                          Určenie kvantitatívneho obsahu celkových farbív v kŕmnej doplnkovej látke a krmivách s farbivom patentná modrá V: spektrofotometricky pri 638 nm [monografia č. 1, zv. 4 Spoločného výboru expertov pre potravinárske prídavné látky (Joint Expert Committee on Food Additives – JECFA) – metóda odporúčaná v smernici Komisie 2008/128/ES (2)].

                  Všetky zvieratá neurčené na produkciu potravín

                  —

                  —

                  250

                  Na účely bezpečnosti používateľov: počas manipulácie by sa mala používať ochranná dýchacia maska, ochranné okuliare a rukavice.

                  25. júla 2023

         (1)  Podrobnosti o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.

         (2)  Ú. v. EÚ L 6, 10.1.2009, s. 20.


title: Vykonávacie nariadenie Komisie (EÚ) č. 839/2014 z  31. júla 2014 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Горнооряховски суджук (Gornooryahovski Sudzhuk) (CHZO)]

text:
               2.8.2014

               SK

               Úradný vestník Európskej únie

               L 231/1

         VYKONÁVACIE NARIADENIE KOMISIE (EÚ) č. 839/2014
   z 31. júla 2014,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Горнооряховски суджук (Gornooryahovski Sudzhuk) (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Bulharska o schválenie zmeny špecifikácie chráneného zemepisného označenia „Горнооряховски суджук“ (Gornooryahovski Sudzhuk) zapísaného do registra na základe nariadenia Komisie (EÚ) č. 1370/2011 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Горнооряховски суджук“ (Gornooryahovski Sudzhuk) (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. júla 2014

            Za Komisiu

            v mene predsedu

         Ferdinando NELLI FEROCI

            člen Komisie

      (1)  Ú. v. EÚ L 343, 14.12.2012, s. 1.

      (2)  Vykonávacie nariadenie Komisie (EÚ) č. 1370/2011 z 21. decembra 2011, ktorým sa do Registra chránených označení pôvodu a chránených zemepisných označení zapisuje názov [Горнооряховски суджук (Gornooryahovski sudzhuk) (CHZO)] (Ú. v. EÚ L 341, 22.12.2011, s. 39).

      (3)  Ú. v. EÚ C 75, 14.3.2014, s. 9.


title: Vykonávacie nariadenie Komisie (EÚ) č. 983/2014 z  18. septembra 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               19.9.2014

               SK

               Úradný vestník Európskej únie

               L 277/1

         VYKONÁVACIE NARIADENIE KOMISIE (EÚ) č. 983/2014
   z 18. septembra 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. septembra 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  52,3

                  TR

                  84,0

                  XS

                  82,8

                  ZZ

                  73,0

                  0707 00 05

                  MK

                  34,4

                  TR

                  107,9

                  ZZ

                  71,2

                  0709 93 10

                  TR

                  120,2

                  ZZ

                  120,2

                  0805 50 10

                  AR

                  136,1

                  CL

                  173,6

                  IL

                  155,5

                  UY

                  112,2

                  ZA

                  140,8

                  ZZ

                  143,6

                  0806 10 10

                  AR

                  128,7

                  BR

                  172,3

                  EG

                  160,1

                  MK

                  33,9

                  TR

                  115,2

                  ZZ

                  122,0

                  0808 10 80

                  AR

                  262,7

                  BA

                  49,3

                  BR

                  65,7

                  CL

                  146,3

                  NZ

                  124,8

                  US

                  129,4

                  ZA

                  125,8

                  ZZ

                  129,1

                  0808 30 90

                  AR

                  217,1

                  CL

                  231,7

                  CN

                  109,8

                  TR

                  123,9

                  ZZ

                  170,6

                  0809 30

                  TR

                  126,8

                  ZZ

                  126,8

                  0809 40 05

                  MK

                  20,2

                  ZZ

                  20,2

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/415 z 21. marca 2016, ktorým sa v prípade dvoch vyvážajúcich výrobcov odvoláva prijatie záväzku a zrušuje rozhodnutie 2008/577/ES, ktorým sa prijíma záväzok ponúknutý v súvislosti s antidumpingovým konaním týkajúcim sa dovozu dusičnanu amónneho s pôvodom v Rusku

text:
               22.3.2016

               SK

               Úradný vestník Európskej únie

               L 75/10

         VYKONÁVACIE NARIADENIE KOMISIE (EÚ) 2016/415
   z 21. marca 2016,
   ktorým sa v prípade dvoch vyvážajúcich výrobcov odvoláva prijatie záväzku a zrušuje rozhodnutie 2008/577/ES, ktorým sa prijíma záväzok ponúknutý v súvislosti s antidumpingovým konaním týkajúcim sa dovozu dusičnanu amónneho s pôvodom v Rusku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 8,
   informujúc týmto členské štáty,
   keďže:
   A.   EXISTUJÚCE OPATRENIA

               (1)

               Nariadením (ES) č. 2022/95 (2) Rada uložila konečné antidumpingové clo na dovoz dusičnanu amónneho s pôvodom v Rusku. V nadväznosti na revízne prešetrovanie pred uplynutím platnosti a priebežné revízne prešetrovanie Rada nariadením (ES) č. 658/2002 (3) uložila konečné antidumpingové clo na dovoz dusičnanu amónneho s pôvodom v Rusku. V nadväznosti na ďalšie revízne prešetrovanie pred uplynutím platnosti a priebežné revízne prešetrovanie Rada nariadením (ES) č. 661/2008 (4) uložila konečné antidumpingové clo na dovoz dusičnanu amónneho s pôvodom v Rusku. V nadväznosti na ďalšie revízne prešetrovanie pred uplynutím platnosti Rada nariadením (EÚ) č. 999/2014 (5) uložila konečné antidumpingové clo na dovoz dusičnanu amónneho s pôvodom v Rusku.

               (2)

               Rozhodnutím 2008/577/ES (6) (ďalej len „rozhodnutie“) Komisia prijala cenový záväzok (ďalej len „záväzok“) okrem iného od ruských výrobcov JSC Acron a JSC Dorogobuzh, členov spoločnosti Acron Holding Company (ďalej spoločne označovaných ako „Acron“), v súvislosti s dovozom dusičnanu amónneho vyrábaného týmito spoločnosťami a predávaného prvému nezávislému zákazníkovi v Únii.

               (3)

               Tým istým rozhodnutím Komisia prijala záväzok aj od spoločnosti Open Joint Stock Company (OJSC) Azot Cherkassy, Ukrajina. Platnosť opatrení uložených na dovoz dusičnanu amónneho s pôvodom na Ukrajine uplynula 17. júna 2012 (7), pričom platnosť súvisiaceho záväzku tiež uplynula v rovnaký deň.

               (4)

               Tým istým rozhodnutím Komisia prijala záväzok aj od skupiny EuroChem. Rozhodnutím č. 2012/629/EÚ (8) Komisia odvolala prijatie záväzku ponúknutého skupinou EuroChem z dôvodu neuskutočniteľnosti záväzku.

               (5)

               Záväzok prijatý od spoločnosti Acron sa zakladá na troch prvkoch, a to: 1. na indexácii minimálnych cien v súlade s verejným medzinárodným kótovaním; 2. množstvovom strope a 3. záväzku nepredávať výrobky, na ktoré sa záväzok vzťahuje, tým istým zákazníkom v Európskej únii, ktorým predáva iné výrobky, s výnimkou niektorých iných výrobkov, v prípade ktorých sa spoločnosť Acron zaviazala rešpektovať osobitné cenové režimy.

               (6)

               Ako sa uvádza v odôvodnení 14 rozhodnutia 2008/577/ES, pri prijímaní záväzku bola štruktúra predaja spoločnosti Acron taká, že Komisia považovala riziko obchádzania záväzku za obmedzené.

         B.   ZMENA OKOLNOSTÍ

      Obchodné vzťahy spoločnosti Acron

               (7)

               V máji 2012 spoločnosť Acron oznámila Komisii svoj zámer nadobudnúť podiel v chemickej spoločnosti v Únii. V auguste 2012 spoločnosť Acron informovala Komisiu o zmene svojej podnikovej štruktúry, konkrétne o tom, že nadobudla menšinový podiel v tejto chemickej spoločnosti v Únii, z čoho vyplýva, že táto zmena štruktúry spoločnosti nemala vplyv na plnenie záväzku. Po posúdení dôkazov poskytnutých spoločnosťou Acron sa Komisia pôvodne nedomnievala, že by táto zmena podnikovej štruktúry spoločnosti Acron mohla mať vplyv na záväzok. Z nových dôkazov, ktoré má Komisia v súčasnosti k dispozícii, však vyplýva, že spoločnosť Acron predložila neúplné informácie, keď Komisii pôvodne oznámila zmeny v jej štruktúre. Komisia predovšetkým nebola informovaná o tom, že tento výrobca z Únie vyrába a predáva nielen chemické výrobky, ale aj hnojivá vrátane dusičnanu amónneho. Okrem toho z dôkazov, ktoré má Komisia v súčasnosti k dispozícii, vyplynulo, že podiel, ktorý spoločnosť Acron vlastní, sa od augusta 2012, keď bola Komisii táto skutočnosť oznámená, ešte zvýšil.

      Predbežné hodnotenie

               (8)

               Komisia analyzovala dôsledky dôkazov, ktoré má k dispozícii, a dospela k záveru, že existuje vysoké riziko krížovej kompenzácie. Ak podnik na výrobu a predaj hnojív v Únii, v ktorom spoločnosť Acron nadobudla podiel, predáva ktorýkoľvek zo svojich výrobkov tým istým zákazníkom ako spoločnosť Acron, mohli by byť ceny takýchto transakcií stanovené tak, aby kompenzovali minimálnu dovoznú cenu, na ktorú sa vzťahuje záväzok. Takáto kompenzácia by sa však nedala zistiť monitorovaním, keďže cenová štruktúra väčšiny výrobkov vyrábaných podnikom na výrobu a predaj hnojív, v ktorom nadobudla podiel spoločnosť Acron, nie je k dispozícii v žiadnom verejne dostupnom zdroji. Preto nemožno posúdiť, či ceny, ktoré zákazníci platia, zodpovedajú hodnote výrobkov alebo zohľadňujú prípadnú zľavu, aby tak kompenzovali transakcie, na ktoré sa vzťahuje záväzok a v prípade ktorých sa musí dodržať minimálna dovozná cena. V dôsledku toho by sa monitorovanie záväzku stalo neuskutočniteľným.

               (9)

               Komisia zodpovedajúcim spôsobom informovala spoločnosť Acron a oznámila, že vzhľadom na okolnosti opísané v odôvodneniach 7 a 8 usúdila, že záväzok by sa mal odvolať. Spoločnosti Acron bola poskytnutá príležitosť predložiť pripomienky.

         C.   PÍSOMNÉ PODANIA A VYPOČUTIE

               (10)

               Spoločnosť Acron predložila písomné podania a bola jej poskytnutá možnosť byť vypočutá. V odpovedi na informačný dokument spoločnosť Acron zopakovala tvrdenia, ktoré predložila už v čase, keď bola prvý raz informovaná o tom, že jej podiel v podniku na výrobu hnojív z Únie nie je v súlade so záväzkom. Komisia na dané tvrdenia reagovala v informačnom dokumente a reaguje na ne aj v tomto nariadení.

               (11)

               Viaceré strany zaslali Komisii písomné pripomienky, ktoré podporujú pozíciu spoločnosti Acron (nebol im však určený informačný dokument Komisie a Komisia ich nepožiadala o vyjadrenie pripomienok). Tieto strany uviedli, že neboli zapojené do praktík krížovej kompenzácie spoločnosti Acron. Takéto vyhlásenia samy osebe však nezmierňujú riziko krížovej kompenzácie. V každom prípade je zaužívanou praxou Komisie neprijímať cenové záväzky, pokiaľ je riziko krížovej kompenzácie vysoké, bez ohľadu na to, či skutočne došlo ku krížovej kompenzácii alebo nie.

               (12)

               Spoločnosť Acron tvrdila, že konala v dobrej viere, keď Komisiu informovala v súlade s vymedzením pojmu prepojenej strany a podľa ustanovenia 5.14 záväzku o niektorých zmenách vo svojej podnikovej štruktúre.

               (13)

               Spoločnosť Acron okrem toho tvrdila, že by sa mala považovať za finančného investora spoločnosti z Únie a že podiel, ktorý spoločnosť Acron vlastní, sa obmedzuje len na zákonné práva v rozhodovacom procese, a preto spoločnosť Acron nemá kontrolu nad spoločnosťou z Únie v zmysle práva Únie v oblasti hospodárskej súťaže.

               (14)

               Spoločnosť Acron zdôraznila, že právo Únie a vnútroštátne zákony v oblasti hospodárskej súťaže neumožňujú výmenu citlivých obchodných informácií ani koordináciu predaja s jej konkurentmi v Únii alebo inde, čo by bolo nevyhnutným predpokladom pre krížovú kompenzáciu.

               (15)

               Komisia sa domnieva, že tvrdenia spoločnosti Acron by sa mali odmietnuť z nasledujúcich dôvodov.

               (16)

               Po prvé, záväzok ponúknutý spoločnosťou Acron obsahuje vymedzenie pojmu prepojená strana. Ako sa uvádza v ustanovení 1 záväzku, držanie 5 % alebo väčšieho podielu v inej spoločnosti stačí na to, aby sa spoločnosť považovala za prepojenú stranu; táto referenčná hodnota by sa mala zohľadňovať pri posudzovaní monitorovateľnosti a uskutočniteľnosti záväzku.

               (17)

               Komisia okrem toho zdôrazňuje existenciu problémov krížovej kompenzácie uvedených v odôvodnení 8. Navyše nemožno vylúčiť, že niektoré z cenových ponúk (ktoré sú základom mechanizmu indexácie cien záväzku) by mohli byť ovplyvnené predajom realizovaným prepojeným výrobcom v Únii.

               (18)

               Samotná spoločnosť Acron pripustila, že jej podiel na spoločnosti výrobcu z Únie zakladá domnienku existencie rizika krížovej kompenzácie, hoci táto domnienka je vyvrátiteľná. Úvahy o tom, že takéto správanie nie je z teoretického hľadiska v záujme spoločnosti Acron, ktoré vychádzajú z vnútroštátnych právnych predpisov alebo právnych predpisov Únie v oblasti hospodárskej súťaže, nie sú z hľadiska posudzovania monitorovateľnosti a uskutočniteľnosti záväzku relevantné. Takéto úvahy samy osebe nezmierňujú riziko krížovej kompenzácie.

               (19)

               Spoločnosť Acron tvrdila, že krížová kompenzácia nie je v jej obchodnom záujme ani v obchodnom záujme prepojeného výrobcu z Únie. Toto vyhlásenie samo osebe nezmierňuje riziko krížovej kompenzácie, najmä preto, že pojem obchodného záujmu nemožno posudzovať abstraktne. Okrem toho podľa posúdenia Komisie nemožno vylúčiť stimuly krížovej kompenzácie, pretože je možné, že prepojený výrobca z Únie a spoločnosť Acron predávajú v Únii rovnakým zákazníkom iné výrobky než dusičnan amónny. Bolo by nepraktické, ak nie nemožné, monitorovať takýto predaj v Únii. V tejto súvislosti je potrebné vziať do úvahy komplexnú štruktúru skupín spoločností, do ktorých patria spoločnosť Acron a prepojený výrobca z Únie. Preto existuje vysoké riziko krížovej kompenzácie s predajom dusičnanu amónneho alebo iných výrobkov tým istým zákazníkom.

               (20)

               Po druhé, výrobca usadený v Únii nemôže podliehať monitorovaniu, pretože sa naň nemôže vzťahovať záväzok, keďže podľa článku 8 základného nariadenia môžu záväzky ponúknuť len vývozcovia.

               (21)

               Po tretie, aj keby výrobca z Únie mohol byť stranou záväzku, quod non, monitorovanie takéhoto záväzku by bolo neuskutočniteľné, ako sa uvádza v odôvodneniach 8 a 19.

               (22)

               Komisia preto na základe dôkazov, ktoré má k dispozícii, dospela k záveru, že v nadväznosti na zmenu podnikovej štruktúry spoločnosti Acron existuje vysoké riziko krížovej kompenzácie a že záväzok prijatý od spoločnosti Acron sa tak stáva neuskutočniteľným, a preto by sa mal odvolať.

               (23)

               Spoločnosť Acron okrem toho navrhla zaviesť dodatočný mechanizmus monitorovania v rámci záväzku. Spoločnosť Acron sa konkrétne ponúkla, že bude Komisii pravidelne poskytovať auditovanú správu o peňažných tokoch medzi uvedenými dvoma skupinami spoločností. V dôsledku tohto nového mechanizmu by sa však monitorovanie záväzku stalo ešte zložitejšie a zaťažujúcejšie a nedošlo by k zmierneniu zistených rizík krížovej kompenzácie a problémov s tým súvisiacich.

               (24)

               Žiadne z tvrdení spoločnosti Acron nie je dôvodom na zmenu záveru posúdenia Komisie, že monitorovanie záväzku sa stalo neuskutočniteľným.

         D.   ZRUŠENIE ROZHODNUTIA 2008/577/ES

               (25)

               Komisia preto dospela v súlade s článkom 8 ods. 9 základného nariadenia a takisto v súlade s príslušnými ustanoveniami záväzku, na základe ktorých je Komisia oprávnená jednostranne odvolať záväzok, k záveru, že prijatie záväzku ponúknutého spoločnosťou Acron by sa malo odvolať a rozhodnutie Komisie 2008/577/ES by sa malo zrušiť. V súlade s tým by sa na dovoz príslušného výrobku vyrábaného spoločnosťou Acron (doplnkový kód TARIC A532) malo vzťahovať konečné antidumpingové clo uložené vykonávacím nariadením Komisie (EÚ) č. 999/2014,

         PRIJALA TOTO NARIADENIE:
   Článok 1
   Prijatie záväzku vo vzťahu k spoločnostiam JSC Acron, Veliky Novgorod, Rusko, a JSC Dorogobuzh, Dorogobuzh, Rusko, členom spoločnosti „Acron“ Holding Company, týkajúceho sa dovozu dusičnanu amónneho vyrábaného týmito spoločnosťami a predávaného prvému nezávislému zákazníkovi v Únii (doplnkový kód TARIC A532), sa týmto odvoláva.
   Článok 2
   Rozhodnutie 2008/577/ES sa týmto zrušuje.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 22.12.2009, s. 51.

      (2)  Ú. v. ES L 198, 23.8.1995, s. 1.

      (3)  Ú. v. ES L 102, 18.4.2002, s. 1.

      (4)  Ú. v. EÚ L 185, 12.7.2008, s. 1.

      (5)  Ú. v. EÚ L 280, 24.9.2014, s. 19.

      (6)  Ú. v. EÚ L 185, 12.7.2008, s. 43.

      (7)  Ú. v. EÚ C 171, 16.6.2012, s. 25.

      (8)  Ú. v. EÚ L 277, 11.10.2012, s. 8.